На основу члана 132. став 2. и члана 135. став 2. Закона о стечају (Службени гласник Републике Србије број 104/2009, 99/2011, 83/2014, 113/2017, 44/2018 и 95/2018), као и поглавља III и VIII Националног стандарда о начину и поступку уновчења имовине стечајног дужника – Национални стандард број 5 (Службени гласник Републике Србије, број 62/2018), стечајни управник стечајног дужника

ХИГРАДЕ ДОО НОВИ САД - У СТЕЧАЈУ 

из Новог Сада, улица Гајева број 1 
Објављује позив стручним лицима

за достављање понуде за вршење услуге процене вредности
1. Предмет понуде
Предмет понуде је пружање услуге процене вредности имовине стечајног дужника ХИГРАДЕ ДОО НОВИ САД - У СТЕЧАЈУ из Новог Сада, улица Гајева број 1, МБ 17544187 ПИБ 103329748и то:

· процену вредности целокупне имовине стечајног дужника,

· процену вредности стечајног дужника као правног лица 
Проценитељ ће такође:
· извршити процену целисходности продаје стечајног дужника као правног лица у односу на продају стечајног дужника у деловима ("пакетима") или појединачне  продаје имовине стечајног дужника.
· саставити и доставити правно мишљење у вези правног статуса имовине која је предмет процене, на основу прибављене документације
Имовину стечајног дужника чини: 
1/ Непокретна имовина - изграђено градско грађевинско земљиште, кп 5811 уписано у ЛН 3827 КО Нови Сад I, на којем је стечајни дужник носилац права коришћења, укупне површине 2102 m2, од тога земљиште под зградом и другим објектом  403 m2, земљиште уз зграду и други објекат 1070 m2, њива 1. класе површине 589 m2 и јаруга пов. 40 m2, са изграђеним следећим објектима:

· стамбено пословна зграда, спратности П+Г+4+Пк-дуплекс, објекат уписан по закону о озакоњењу објеката, број објекта 7, пројектантске ознаке „Ламела 2“, на адреси Јанка Веселиновића 29, са делимично етажираним и уписаним посебним деловима у корист трећих лица
2/ Канцеларијски намештај и опрема незнатне вредности
3/ Залихе недовршене производње, које у природи представљају:

· непокретност у изградњи - стамбено пословна зграда, пројектантске ознаке „Ламела 1“, ванкњижно власништво стечајног дужника 

· непокретност у изградњи - стамбено пословна зграда, пројектантске ознаке „Ламела 3“, ванкњижно власништво стечајног дужника 
4/ Потраживања
5/ Спорна права – права на непокретностима  изграђеним на кп 5811 КО Нови Сад I која су предмет судских спорова
2. Сврха процене
Сврха процене је утврђивање вредности целокупне имовине стечајног дужника, односно процена целисходности продаје стечајног дужника као правног лица, у односу на продају целокупне имовине стечајног дужника, у складу са чланом 132, став 2. Закона о стечају, ради обезбеђења услова за продају у оквиру овог стечајног поступка у складу са чланом 2 Закона о стечају, а све у циљу остваривања највеће продајне вредности и максималног могућег колективног намирења поверилаца у стечајном поступку. 
Обезбеђење услова за продају имовине стечајног дужника најповољнијим начином продаје подразумева:

- прикупљање имовинско-правне документације стечајног дужника, са посебним освртом на идентификацију и основ држања непокретне имовине стечајног дужника, 
- процену вредности имовине стечајног дужника, 

- процена вредности права на непокретностима која су предмет спорова, 

- процену вредности стечајног дужника као правног лица,

- предлог најповољнијег начина продаје (с тим што, ако је најповољнији начин продаје продаја стечајног дужника као правног лица, анализа мора да садржи и мишљење стручног лица да је такав начин продаје најповољнији),
- достављање објашњења на захтев стечајног управника, односно лица ангажованог од стране стечајног управника у погледу обављене анализе,
све напред наведено у складу са одредбама Закона о стечају и Националним стандардом бр. 5 – о начину и поступку уновчења имовине стечајног дужника,  Закона о проценитељима вредности непокретности и пратећим Националним стандардима процене и Међународним рачуноводственим стандардима, односно, Међународним стандардима финансијског извештавања (МРС/МСФИ)
3. Извештај о процени
Понуђач је дужан да припреми и достави извештај о процени у писаној форми у 4 примерка и у електронској форми, која ће да садржи следеће елеметне:

· Прецизно одређен предмет процене, датум процене, опис метода коришћених у процени, као и све остале битне елементе процене;

· Закључак о процени вредности имовине стечајног дужника;

· Закључак о процени вредности стечајног дужника као правног лица,
· Закључак о процени целисходности најповољнијег начина уновчења имовине, мишљење проценитеља и предлог најповољнијег начина уновчења стечајне масе уз давање детаљног образложења у складу са чланом 132 став 2 Закона о стечају.

4. Метод процене
Метод процене је прописан Законом о стечају, Националним стандардом бр. 5 о начину и поступку уновчења имовине стечајног дужника, Законом о проценитељима вредности непокретности и пратећим Националним стандардима процене као и МРС/МСФИ. Понуђачи су дужни да опишу методе које намеравају да користе у својој процени. Националним стандардом бр. 5 дефинисано је утврђивање процењене вредности, према коме се оно  врши у складу са Међународним стандардима финансијског извештавања – МСФИ.
5. Информације за понуђаче
Заинтересовани Понуђачи писане понуде подносе закључно са 15.07.2022. године, на e-mail адресу стечајног управника: brankapavlic@sbb.rs
Понуђач уз понуду доставља скениране докуменате, који не смеју бити старији од 12 месеци од дана пријема понуде. Наручилац задржава право да захтева од Понуђача накнадно достављање на увид оригиналне документације. 
Понуда треба да садржи:

-  Имена чланова ужег тима који ће радити процену са задужењима и референцама

-  Рок у којем ће завршити процену

-  Цену за пружену услугу исказану у динарима 

-  Рок за исплату накнаде за извршену услугу

Уз понуду доставити:

- Доказе о стручности, сертификате, лиценцу за проценитеља непокретности, уверења и друга документа издата од надлежних органа
- Референце досадашњег рада

Позивају се заинтересована лица да директним обиласком на лицу места утврде елементе за опредељивање понуде. У случају потребе и других података за опредељивање понуде, заинтересована лица могу се јавити стечајном управнику Бранки Павлић, на тел: 065/9515980 или мејлом на адресу e-mail: brankapavlic@sbb.rs
У складу са Националним стандардом бр.5 о начину и поступку уновчења имовине стечајног дужника о избору понуђача одлучује Одбор поверилаца стечајног дужника, када је имовина која је обухваћена продајом целокупне имовине стечајног дужника, имовинске целине или стечајног дужника као правног лица предмет обезбеђења потраживања једног или више разлучних и заложних поверилаца, узимајући осим финансијске понуде у обзир и стручност, референце, кадровски и технички капацитет за вршење услуге и друге елементе понуде који су од значаја за вршење конкретне процене,  и то искључиво са Листе понуђача добијене од стечајног управника. У случају да Одбор не донесе одлуку у року од 8 дана од дана истека рока за достављање понуде, избор понуђача врши стечајни управник, применом истих критеријума.

6. Услови конкурисања
Понуду за учествовање могу поднети сви Понуђачи који испуњавају услове у смислу квалификационих захтева, утврђених од стране Наручиоца.
У случају одустанка од поступка избора најбољег Понуђача, Наручилац неће бити одговоран, ни на који начин, за стварну штету, изгубљену добит, или било какву другу штету коју Понуђач може услед тога да претрпи. 
Дана 04.07.2022. године
                                                                  Стечајни управник

                                                         Бранка Павлић
